གནས་བརྟན་སྡེ་པའི་སངས་རྒྱས་ཆོས་ལུགས་སི་རི་ལན་ཀར་དར་ཁྱབ་བྱུང་རྗེས་ཐེ་ལན་ཀྲེ་དང་འབར་མ་སོགས་གནས་བརྟན་སྡེ་པའི་སངས་རྒྱས་ཆོས་ལུགས་དར་ཁྱབ་བྱུང་བའི་རྒྱལ་ཁབ་ཁག་གི་བར་ལ་འབྲེལ་བ་དམ་ཟབ་བྱུང་བ་ནི་ཆོས་དད་པ་ཕན་ཚུན་དབར་ལ་འགྲོ་འོང་དང་།ཕན་ཚུན་སློབ་སྦྱོང་ཕན་ཚུན་ཁ་གསབ་བཅས་བྱེད།སི་རི་ལན་ཀར་སངས་རྒྱས་ཆོས་ལུགས་དར་ཁྱབ་ཆེ་བའི་སྐབས་སུ་དེའི་གཙུག་ལག་ཁང་ཆེན་མོའི་གནས་བརྟན་སྡེའི་གཞུང་ལུགས་དེ་ཐེ་ལན་ཀྲེ་དང་།འབར་མར་དར་སྤེལ་བྱུང་བ་དང་།དེའི་སངས་རྒྱས་ཆོས་ལུགས་ནུབ་པའི་སྐབས་སུ་ཐེ་ལན་ཀྲེ་དང་འབར་མ་ནས་གནས་བརྟན་སྡེ་པའི་སངས་རྒྱས་ཆོས་ལུགས་སླར་ཡང་ཚུར་ཁྱབ་སྤེལ་བྱུང་།དཔེར་ན།སྤྱི་ལོ་ལོར་སྐབས་དེའི་སི་རི་ལན་ཀའི་དགེ་འདུན་གྱི་དབུ་འཛིན་ཐེ་ལན་ཀྲེའི་རྒྱལ་པོས་གདན་ཞུ་བྱས་ནས་རྒྱལ་ཁབ་དེར་དགེ་འདུན་གྱི་སྡེ་གཙུགས་པ་དང་།ཁོང་གིས་བཙུགས་པའི་སི་རི་ལན་ཀའི་དགེ་འདུན་གྱི་སྡེ་དེ་སླད་ཀྱི་ཕལ་ཆེར་ལོ་ངོ་གཉིས་བརྒྱའི་ནང་དུ་ཐེ་ལན་ཀྲེར་ཧ་ཅང་གལ་ཆེའི་ནུས་པ་ཐོན་ཡོད།སྤྱི་ལོ་ལོར་འབར་མ་དང་།ཐེ་ལན་ཀྲེ།ཀམ་པུ་ཀྲེ་བཅས་ཀྱི་དགེ་སློང་སི་རི་ལན་ཀར་ཕེབས་ནས་གཞུང་ལུགས་སློབ་གཉེར་བྱེད་པ་དང་།ཀ་ར་ལི་ཡར་སླར་ཡང་བསླབ་པའི་སྡོམ་པ་ཞུས།ཁོང་རྣམས་རང་གི་རྒྱལ་ཁབ་ཏུ་ཕྱིར་ལོག་རྗེས་ཁག་སོ་སོར་རང་གི་རྒྱལ་ཁབ་ཏུ་སི་རི་ལན་ཀའི་དགེ་འདུན་གྱི་སྡེའི་རྣམ་པར་དཔེ་བྱས་ནས་ཆོས་ལུགས་ཀྱི་སྡེ་བཙུགས་སོ།།སྤྱི་ལོ་ལོར་ཆོས་ལུགས་ཀྱི་ཚོགས་པ་ཞིག་པའོ་ཀུའུ་ནས་སི་རི་ལན་ཀར་འཚམས་འདྲི་བྱེད་དུ་འོང་བ་དང་།ད་དུང་འབར་མའི་དགེ་འདུན་འགའ་ཞིག་ནས་ཀ་ར་ལི་ཡར་བསླབ་སྡོམ་ཞུས་ནས་རང་གི་རྒྱལ་ཁབ་ཏུ་ཕྱིར་ལོག་རྗེས་སི་རི་ལན་ཀའི་དགེ་འདུན་གྱི་སྡེ་ཞེས་པར་གྲགས་པའི་ཆོས་སྡེ་ཡང་བཙུགས་སིདྒ་ལའི་ལོ་རྒྱུས་བསྡུས་པ།ཤོག་གྲངས་པར་དུས་རབས་བཅུ་གཅིག་དང་བཅུ་གཉིས་པར།སི་རི་ལན་ཀར་རྟག་ཏུ་ཕྱི་རྒྱལ་གྱི་བཙན་འཛུལ་ཕོག་གི་ཡོད་པས་སངས་རྒྱས་ཆོས་ལུགས་ཀྱང་ཆབས་གཅིག་ཏུ་ཉམས་རྒུད་དུ་སོང་།དུས་རབས་བཅུ་གཅིག་པའི་དུས་མཇུག་ཏུ་འབར་མར་ཕོ་ཉ་མངགས་ནས་འབར་མའི་དགེ་འདུན་གདན་དྲངས་ཏེ་སྡོམ་པ་ཞུས་པ་དང་དགེ་འདུན་གྱི་སྡེ་ཡང་གསར་འཛུགས་བྱས།དུས་རབས་བཅོ་བརྒྱད་པར་སི་རི་ལན་ཀའི་སངས་རྒྱས་ཆོས་ལུགས་ཀྱི་རྣམ་པ་དོན་དངོས་སུ་ཡོངས་རྫོགས་སྟོང་པར་གྱུར།མཆོད་རྟེན་དང་དགོན་པ་རྣམས་ཞིག་རོར་གྱུར་ཞིང་དགེ་སློང་དངོས་མ་གཅིག་ཀྱང་མེད་པ་དང་།བཀའ་དང་བསྟན་བཅོས་ཀྱང་མེད་པས་དེ་ནི་སི་རི་ལན་ཀའི་སངས་རྒྱས་ཆོས་ལུགས་ཀྱི་ལོ་རྒྱུས་ཐོག་ཆེས་ཉམ་ང་བའི་དུས་ཤིག་ཡིན།